Lañset ez eus bet gant ar Chuzul-departamant ul lechienn Internet, Ticoto hech anv, hag a chall tud, hag a zo dedennet gant ar chenweturañ, mont e darempred an eil gant egile drezi.  Kenweturañ zo un doare espernus, ekologel ha laouenek den em ziblasañ.    Saotradur, priz an trelosk o kreskiñ, kreiz ar chêrioù lastret, ha kement zo. Hiziv eo ret delcher kont eus ar pezh a goust ar chirri-tan da bep den ha dar gevredigezh. Pemañ kont e-giz-se eo emsav kenweturañ e meur a geñver. Nevez zo ez eus bet diskouezet gant studiadennoù e oa 80% eus ar vlenierien hag a oa o-unan en o charr, hag evit 93% anezho ez eo evit mont eus ar gêr dal labour. Diwar se ez eus fellet dar  Chuzul-departamant broudañ an dud da genweturañ.    Gant-se, maz och dedennet gant ar servij-se, abalamour da ginnig pe da glask plasoù, e challit en em enskrivañ e-barzh lechienn www.ticoto.fr. Gant ur benveg klask dre zezverkoù e challit gwelet an holl hentadoù a zo. Bep taol e vez merket ar gêr lochañ, ar chumunioù a dremener drezo, an eurioù, daoust hag ingal pe a-wechadoù ez eer, hag ivez ar pezh a sell ouzh ar blenier (pe oad eo, paotr pe plach).    Lakaat ar genweturerien  despern archant, muioch a blijadur e-ser mont ha dont, doujañ an endro… E berr gomzoù, kenweturañ zo emsav koulz evit an den e-unan hag evit ar gevredigezh.Ouzhpenn-se e challer e-giz-se sikour an dud nint ket evit en em ziblasañ aezet.    Mat eo gouzout ivez ne goust netra en em enskrivañ e-barzh www.ticoto.fr.    Evit gouzout hiroch :  Kuzul-departamant  Renerezh an danframmoù hag an treuzdougen  Pgz : 02 96 62 67 50  ticoto.fr